Lill Lindfors

Maj Lillemor Lindfors, kjent som Lill Lindfors () er ein finlands-svensk songar, komikar og skodespelar fødd i Helsingfors i Finland.

Lindfors debuterte i Hagge Geigert sin nyårsrevy Sillidonien i Uddevalla i 1960. Ho spelte i Karl Gerhards revy Ursäkta handsken på Idéonteatern i Stockholm 1961 og debuterte same året på plate. Utover 1960-talet opptredde ho hos Knäppupp, der ho medverka i revyen Den förgyllda lergöken og musikalen Pyjamasleken. Hasse och Tage hyrte henne til revyen Konstgjorda Pompe på Gröna Lund i 1963 og ho spelte Anita i den fyrste svenske oppsetjinga av West Side Story på Oscars. Saman med Owe Thörnqvist gjorde ho suksess i folkparkane og på gamle Hamburger Börs der dei viste showet Adam & Eva. I showet Påsen spelte ho med Anders Linder og Robert Broberg.

Lill Lindfors har alltid evna å sameine «sex appeal» med humor og ha distanse til seg sjølv. Gjennom 1970-talet var ho showdronning nummer ein i Sverige. Det beste dømet på hennar musikalitet, varme og kvikke humor er nok showet De é Lindfors som vart spelt med stor lukke på Börsen i Stockholm midt på 1980-talet. Showet gjekk også på turné rundt om i Sverige.

Allereie på 1960-talet viste Lindfors at ho hadde større musikalsk tyngde enn mange av slagerkollegaene. Ho krangla med produsentane for å sleppe å synge så mange slagerar. I staden gjorde ho songane om til bossanovalåtar eller til samba. Eitt døme på dette er Jag tycker inte om dig som finst på albumet Du är den ende frå 1967. Hennar kjensle for samba vert demonstrert i hennar eigen komposisjon Musik ska byggas utav glädje.

I den norske komponisten Ketil Bjørnstad sitt musikkverk Leve Patagonia frå 1978 gav Lindfors stemme til hovudrolleinnehavaren Oda Lasson.

Ho vann Svensk sångfinal 1966 i duett med Svante Thuresson med «Nygammal vals» og representerte Sverige i Eurovision Song Contest 1966. Ho var programleiar for Eurovision Song Contest 1985. Ho fekk god omtale for sin humoristiske og varme framtoning som programleiar og gjorde seinare fjernsyns-show utanfor Sverige, mellom anna The Lill Show i England og La Lill Show i Frankrike.

I Sverige har ho medverka i fleire prislønte fjernsyns-show, som Kaskad med Jan Malmsjö, og Birgitta Götestams humorprogram Nu är det damernas og Handväskan.

Eit yngre publikumn vart kjend med henne gjennom barneprogrammet Svenska Sesam.

Nokre år på 1980-talet var ho deleigar og sjef for Maximteatern i Stockholm. Ei av oppsetjingane på Maxim var musikalen Sugar der Lindfors spelte den kvinnelege hovudrolla.

Dei seinare åra har ho gjort mange jazzkonsertar og sunge inn nye tonesetjingar av svensk-språkleg lyrikk, til dømes dikt av Edith Södergran.

Ho er UNICEF-ambassadør, og held foredrag om kroppspråk.

Diskografi

Kjende låtar (Utval) 

 1966 - Du är den ende
 1967 - En sån karl
 1967 - Hör min samba
 1968 - En man i byrån
 1968 - Teresa
 1969 - Mellan dröm och verklighet
 1970 - Axel Öhman (duett med Svante Thuresson)
 1973 - Månskugga
 1973 - Sången han sjöng var min egen
 1978 - Om du nånsin kommer fram till Samarkand
 1978 - Tillsammans är ett sätt att finnas till
 1984 - Marias första dans

Album (utval) 

 1964 - Adam och Eva - saman med Owe Törnqvist
 1967 - Påsen - saman med Anders Linder
 1967 - Du är den ende
 1968 - Kom i min värld
 1970 - Albin & Greta - saman med Svante Thuresson
 1970 - Vi har varann
 1970 - Mellan dröm & verklighet
 1971 - Sång
 1973 - Kom igen
 1975 - Fritt fram
 1976 - En sång att ta hem
 1978 - Du är det varmaste jag har
 1979 - Tillbakablick
 1980 - Och människor ser igen
 1984 - Jag vill nå dig
 1985 - Människors makt
 1986 - Om du var här
 1990 - Glädjor
 1991 - En Lillsk jul
 1995 - Salomos Hoysang Höga Visan - saman med Tommy Nilsson
 1998 - Ett liv
 2006 - Här är den sköna sommaren

Filmografi 

 1988 - Vargens tid - Galenpannan (fjernsyns-teater)

 1983 - P&B
 1964 - Drömpojken

Bakgrunnsstoff 
 

Finske musikarar
Finske songarar
Finlandssvenskar
Svenske songarar
Svenske Eurovision Song Contest-deltakarar
Allsang på grensen
Svensk sångfinal 1966-deltakarar
Eurovision Song Contest-programleiarar